Dewa Yeşilyazi ya qezaya Pulurî ya Dêrsimî de hetê Keyeyê Kulturî yê Behzat Fîrîkî ra şayîya domanan ameye viraştene. Şayî waye û bira Ayaz û Nûpelda  Guloglu yê ke teqayîş de cuya xo vînî kerde rê ameye dîyarîkerdene
Şayîya ke koroyê Keyeyê Kulturî yê Behzat Fîrîkî  Grûba Werozî bi deyîranê xo reng da ci xeylî domanê pîya bi keyeyanê xo tewrê ci bîyî. Şayîye de domanan bi aktîvîteyanê ciya-cîyayan mirda  kay kerd û wexto rind ravêrna. Şayî bi arêdayîşê çopî qedîyaye.
